யாழ்ப்பாணம் என்ற தனிப்பெரும், தூய்மையான சமுக அமைப்பில் சாதி என்ற ஒன்றே இல்லை. அங்கே யாவரும் சமம். நாங்கள் யாருக்கும் சிரட்டையில தேத்தண்ணி கொடுத்ததில்லை. வீட்டுக்க வராத எளிய நாயே எண்டு திட்டினதில்லை. நாய குளிப்பாட்டி நடுவீட்டுக்க வைச்சாலும் அது தன்ர வேலைய காட்டும், குலப்புத்தி போகுமே, எளிய சாதியள் எண்டு சொன்னதில்லை.பனை ஏறி கள்ளு இறக்கிறது ஒரு குறைவான தொழிலா நாங்கள் நினைச்செதேயில்லை. சம்பந்தம் பேசேக்க நாங்கள் சாதி பாக்கிறேல்ல. எட சாதிஎண்ட ஒண்டு இருந்தா தானே. வேற சாதியில கலியாணம் கட்டினா சொந்த சகோதரம் கூட முகத்தை திருப்பிக்கொண்டு போறதெண்டு சொன்னா சுத்த பொய். எல்லாம் எங்கட அரசர் மகிந்தர் சொல்லுறது போல, எல்லாரும் ஒண்டா ஒற்றுமையா சந்தோசமா இருக்கிறம், உந்த வெளிநாட்டில இருக்கிற விடுகாலிகளுக்கு பொறாமை. சும்மா கற்பனை செய்து எழுதுறது. எழுத்தாளர் ஜேகே யாழ்ப்பாணத்தில் எப்போதும் இருந்திருக்காத, இப்போதும் இல்லாத சாதிமுறையை தனது கதை எனப்படும் இந்த சொற் குவியலுள் நுழைத்திருப்பதை, உன்னத யாழ்ப்பாணத்து வீர சைவ வெள்ளாள நள பள்ள பறை சக்கிலிய கோவிய துரும்ப பிராமண அம்பட்ட வண்ணா சிவிய என்ற சாதிகள் ஏதும் இல்லாத யாழ்ப்பாணத்தின் குரலாக கண்டிக்கிறேன்.